[ca] L'objectiu principal del meu treball és fer una comparativa exhaustiva dels costos del transport de mercaderies a la zona del Corredor Mediterrani, prenent com a referència dos dels principals mitjans de transport: el tren i la carretera. Aquest treball té la intenció de posar en valor els avantatges que suposa el transport de mercaderies amb tren respecte al transport de mercaderies per carretera. Per poder fer aquest treball s'ha hagut de treballar conjuntament amb tres programes que són l'Excel, el PostgreSQL i el Jupyter Notebook. En primer lloc, s'ha utilitzat PostgreSQL per gestionar la base de dades principal, gràcies a l'ús de SQL s'han pogut generar diferents datasets en format Excel. Aquests arxius Excel s'han utilitzat de dues maneres, per fer anàlisis dins de la mateixa aplicació, tant descriptius com anàlisis de costos, i també s'han utilitzat com a base per fer les anàlisis de costos i la comparativa a Jupyter Notebook (el llenguatge programàtic del qual és Python). Els resultats que s'han obtingut en l'anàlisi de costos són els següents, tenint en compte les externalitats, els costos del transport de mercaderies per carretera de l'any 2021 és de 452.055.536 €; en canvi, els costos del transport ferroviari de mercaderies en el cas que es realitzessin els trajectes amb tren serien 292.887.685 €. És a dir, en cas que passés el transvasament dels viatges amb camió als viatges amb tren, l'estalvi en costos seria aproximadament de 160 milions anuals. A més de la diferència de costos totals, en aquest treball també s'arriba a la conclusió que com més gran sigui el pes de la mercaderia transportada i com més gran sigui la distància recorreguda en el trajecte, més gran és la diferència de costos a favor del transport ferroviari de mercaderies

[en] The main objective of my work is to carry out an exhaustive comparison of the costs of freight transport in the Mediterranean Corridor area, taking as a reference two of the main means of transport: train and road. This work intends to value the advantages of the transport of goods by train with respect to the transport of goods by road. In order to carry out this work, I have had to work together with three programs that are Excel, PostgreSQL and Jupyter Notebook. First of all, PostgreSQL has been used to manage the main database, thanks to the use of SQL it has been possible to generate different datasets in Excel format. These Excel files have been used in two ways, to perform analyzes within the same application, both descriptive and cost analysis, and they have also been used as a basis for cost analysis and comparison in Jupyter Notebook (whose programming language is python). The results that have been obtained in the cost analysis are the following, taking externalities into account, the costs of freight transport by road for the year 2021 is 452.055.536 € on the other hand, the costs of rail freight transport in the case for the train journeys to be made would be 292.887.685 €. In other words, if the transfer of truck trips to train trips occurs, the cost savings would be approximately 160 million per year. In addition to the difference in total costs, this paper also concludes that the greater the weight of the merchandise transported and the greater the distance traveled on the journey, the greater the difference in costs in favor of rail transport of goods.